b'\n_START_ARTICLE_\nAftagelig krave\n_START_PARAGRAPH_\nEn aftagelig krave er en krave til skjorter, som kan tages af og s\xc3\xa6ttes fast med med specielle knapper. Kraven er normal fremstillet af en anden type stof end skjorten, og er stort set altid hvid. N\xc3\xa5r den tages af kan den blive stivet for at f\xc3\xa5 en h\xc3\xa5rd pap-agtig konsistens.\n_START_SECTION_\nHistorie\n_START_PARAGRAPH_\nNogle mener, at Hannah Montague opfandt kraven i Troy, New York i 1827 efter hun havde klippet kraven af hendes mands skjorter for at vaske dem og syet dem fast igen. Pastor Ebenezar Brown, der var en erhvervsmand fra byen, fortsatte med at kommercialisere den. Fremstilling med aftagelige kraver og de tilh\xc3\xb8rende skjorter blev en stor industri for Troy._NEWLINE_Senere begyndte man at bruge stivelse til at f\xc3\xa5 afstivet krave, og i en kort periode blev ogs\xc3\xa5 andre dele af skjorten, brystet og manchetterne, konstrueret s\xc3\xa5 de kunne tages af blive stivet p\xc3\xa5 samme m\xc3\xa5de. I takt med, at der blev lagt mere v\xc3\xa6gt p\xc3\xa5 at skjorten skulle v\xc3\xa6re komfortabel begyndte brugen af aftagelig stivet krave at aftage. Skjorter til brug med smoking og kjole og hvidt har dog fortsat et stivet bryst og krave, og ofte er sidstn\xc3\xa6vnte aftagelig._NEWLINE_Den britiske tv-serie Downton Abbey, der foreg\xc3\xa5r p\xc3\xa5 en britisk herreg\xc3\xa5rd mellem 1912 og 1925, har i nyere tid f\xc3\xa5et interessen for aftagelige kraver til at stige.'